Teàrlach Wilson

'S e cànanaiche agus neach-iomairt na Gàidhlig a th' anns an Dotair Charles Wilson (rugadh 19mh Cèitean 1984) a tha aithnichte air ainm Gàidhlig Teàrlach Wilson no Teàrlach MacUilleim. 'S e leth-chuid Chuimreach agus leth-chuid Albannach a th' ann an Wilson, a ghluais a Steòrnabhagh, Leòdhas ann an 2021. Às dèidh dha crìoch a chur air dotaireachd, stèidhich Wilson An Taigh Cèilidh. Tha Beurla, Cuimris, Gàidhlig, Eadailtis, agus Pòlainnis aige.

 Beatha 
Rugadh Wilson ann an Abertawe (A' Chuimrigh; Beurla: Swansea) do mhàthair Chuimreach agus athair Albannach. Thogadh e ann am Pàislig (Alba) agus ann an Abertawe. Eadar aoisean 18 agus 32, dh'fhuirich Wilson ann an Sasainn, anns A' Chuimrigh, anns An Eadailt, agus anns A' Phòlainn.

Ann an 2016, dh'imrich Wilson a Dhùn Èideann gus dotaireachd a dhèanamh air dual-chainntean na Gàidhlig. Ri linn glasadh-sluaigh ChOVID-19, dh'imrich Wilson a Steòrnabhagh. Ann an 2021, chuir e crìoch air an dotaireachd aige aig an aon àm fhad 's a bha e ag obair còmhla ri Magaidh Nic a' Ghobhainn (bhon Acha Mhòr, Leòdhas) gus An Taigh Cèilidh a chur air chois.

 An Taigh Cèilidh 
'S e carthannas, ionad cultarail agus cafaidh coimhearsnachd a th' anns An Taigh Cèilidh. 'S ann a bhith a togail na Gàidhlig anns a' choimhearsnachd an t-amas aig a' charthannas. Anns an Dùbhlachd 2022, dh'fhosgail An Taigh Cèilidh air Sràid na h-Eaglaise ann an Steòrnabhagh. Aig an aon àm, bha Wilson ag obair air Scrabble Gàidhlig, a thàinig chun mhargaid ann an 2023. Bha am pròiseact rud beag connspaideach an toiseach, ach tha e air a bhith gu math soirbheachail bhon uair sin, agus, anns a' Ghiblean 2025, dh'fhosgail Wilson agus Nic a' Ghobhainn an dàrna ìre dhen phròiseact air a bheil An Taigh Coinneimh. 'S e An Taigh Coinneimh àite thachartasan An Taigh Cèilidh, a tha air Sràid na h-Eaglaise cuideachd (mu choinneimh An Taigh Cèilidh).

Tha An Taigh Cèilidh air a bhith air an telebhisean agus air an rèidio iomadh turas; Jules and Greg's Wild Swim nam measg.

 Iomraidhean 

 Ceanglaichean a-mach 

 Làrach-lìn An Taigh Cèilidh: taighceilidh.com